grb2.bmp

REPUBLIKA HRVATSKA

ŽUPANIJA ISTARSKA

INDUSTRIJSKO - OBRTNIČKA ŠKOLA PULA

Rizzijeva 40, 52100 Pula

Tel: 052/216-121; Faks: 052/216-124

E-mail:ios.sk.pula@gmail.com

KLASA: 400-04/22-01/

URBROJ: 2168-22-21-

Pula, 31.01.2022. godine

Broj RKP-a: 17249

OIB: 21765234516; MB:0129364

Razina: 31, Razdjel: 000

Šifra djelatnosti: 8532

Šifra grada/općine: 359

AOP oznaka razdoblja: 2021-12

**BILJEŠKE UZ FINANCIJSKE IZVJEŠTAJE ZA 2021. GODINU**

Industrijsko-obrtnička škola Pula osnovana je s ciljem srednjoškolskog obrazovanja učenika za stjecanje srednje stručne spreme. Sjedište škole je u Puli, Rizzijeva 40 a ravnatelj škole je Dragan Radovanović, dipl.ing.

Škola je opremljena praktikumima, odnosno specijaliziranim učionicama za izvođenje nastave za industrijska i obrtnička zanimanja. U školskoj godini 2021./2022. upisano je 194 učenika u 9 razrednih odjela. U Školi je u radnom odnosu 37 radnika od čega 9 radnika radi u nepunom radnom vremenu.

Redovna nastava te izborna, dodatna i dopunska nastava odvija se u jutarnjoj smjeni kroz petodnevni radni tjedan sa slobodnim subotama. U popodnevnim satima prostorije Škole (učionice i sportska dvorana) se iznajmljuju te se na taj način ostvaruju vlastiti prihodi i nismo u sustavu PDV-a.

Industrijsko-obrtnička škola Pula posluje u skladu sa Zakonom o odgoju i obrazovanju u srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu. Bilješke uz financijske izvještaje sastavila je Nevenka Kontošić, voditelj računovodstva.

**Bilješke uz obrazac OBVEZE**

- **AOP 038** – Stanje obveza na kraju izvještajnog razdoblja ukupno iznosi 461.794 kn i one su smanjene u odnosu na stanje obveza 1.1.2021. godine za 6.694 kn.

- **AOP 039** – Stanje dospjelih obveza na kraju izvještajnog razdoblja u iznosu od 17.731 kn odnosi se na međusobne obveze proračunskih korisnika i to prema HZZO-u za bolovanje iznad 42 dana budući da u 2021. godini nije provedena kompenzacija za našu školu između Državnog proračuna i HZZO.

- **AOP 098** – Stanje nedospjelih obveza na kraju izvještajnog razdoblja u iznosu od 436 kuna odnosi se na obvezu za povrat u DP temeljem Godišnjeg obračuna poreza na dohodak i prireza porezu na dohodak koja je nastala u prosincu 2021.

- **AOP 099** – Stanje nedospjelih obveza u iznosu od 443.627 kuna odnose se na obveze za rashode poslovanja i to za:

- zaposlene za isplatu plaće za mjesec prosinac 2021. godine (397.340 kn) od MZO

- obveze za materijalne rashode (36.500 kn) prema dobavljačima

- naknadu za prijevoz za prosinac 2021. (9.787 kn) od IŽ

### Bilješke uz obrazac PR-RAS

- **AOP 049** – Tekuće pomoći od međunarodnih organizacija ostvarene su u iznosu od 75.582 kuna dok je u proteklom obračunskom razdoblju ostvareno 26.885 kuna. To su odnosi na neutrošena sredstva koja smo dobili u proteklom razdoblju kao partneri u EU projektima a bila su evidentirali kao obaveza za EU predujmove, a temeljem zakonski propisa, ove godine smo ih trebali evidentirati na prihode.

- **AOP 063** – Tekuće i kapitalne pomoći iz proračuna koji nam nije nadležan u ukupnom iznosu od 4.715.568 kn odnosi se na financiranje od MZO za pokriće slijedećih rashoda za:

- plaće za zaposlene 4.249.349

- ostale rashode za zaposlene 193.880

- sudske presude 229.474

- voditelja ŽSV 1.300

- EU projekat 38.315

- obaveznu lektiru 3.250

Tekuće i kapitalne pomoći, u odnosu na proteklu godinu povećane su za 11,8%.

- **AOP 069** – U ovom obračunskom periodu dobili smo sredstva iz EU fondova temeljem dva projekta. Povećanje od 260% najvećim dijelom se odnosi na doznačena sredstva za plaće i neizravne troškove za EU projekt "Budi spreman i kompetentan" u kojem smo partneri a koji se financira iz Europskog socijalnog fonda u okviru programa Učinkoviti ljudski potencijali 2014.-2020. Drugi projekat - MOZAIK 3, za kojeg je nositelj Istarska županija, doznačila nam je sredstva za plaću pomoćnika u nastavi za učenika s poteškoćama u razvoju.

**- AOP 119 –** Prihodi od pruženih usluga i donacija koji su smanjeni za 30,4% u odnosu na prošlu godinu, ostvareni su u iznosu od 57.656 kuna i to od obrazovanje odraslih (37.200 kn), od zakupa kojeg ostvarujemo iznajmljivanjem školskih prostorija (16.166 kn) te prodaje (4.290 kn). Do velikog smanjenja došlo je u u djelatnosti obrazovanja odraslih zbog smanjenog interesa polaznika te nismo imali donacija.

- **AOP 128** – Prihodi iz nadležnog proračuna za financiranje redovne djelatnosti neznatno su smanjeni u odnosu na proteklo obračunsko razdoblje te iznose 540.875 kn a dobiveni su od Istarske županije i to:

- za materijalne, financijske i ostale rashode 300.943

- za prijevoz na posao i s posla 80.471

- za energente 135.697

- za osiguranje 6.604

- za zdravstvene preglede 7.000

- za lektiru 3.000

- za projekat MOZAIK 4 7.160

**- AOP 160 –** Službena putovanja višestruko su povećana jer se u proteklom razdoblju zbog pandemije nije putovalo a ove godine smo sudjelovali na Državnom natjecanju u Zagrebu te su odlazilo na radionice u sklopu EU projekta RCK Zadar.

**- AOP 165 –** Rashodi za materijal i energiju povećani za 9,3% jer je nabavljen materijal za vježbe učenika i sitan inventar te je bila povećana potreba za čišćenjem škole i korištenjem dezinfekcijskih i zaštitnih sredstava. Također, intenzivno se radilo sa učenicima na uređenju okoliša škole.

**- AOP 172 –** Rashodi za usluge smanjeni su za 23,1% budući da je nije bilo potrebe za većim uslugama tekućeg i investicionog održavanja.

**- AOP 183 i 205 –** Ostali nespomenuti rashodi poslovanja i financijski rashodi povećani su 285,7%, odnosno 1.505,2% zbog pravomoćnih isplata po sudskim presudama koje su pokrenuli zaposlenici protiv školske ustanove radi isplate razlike plaće po povoljnijoj osnovici za razdoblje od prosinca 2015. do siječnja 2017. godine.

**- AOP 378 –** Kupnja knjiga je povećana u odnosu na proteklu godinu jer smo sredstva dobili iz dva izvora, od MZO i IŽ.

- **AOP 634 do 638** – Višak prihoda i primitaka koji je raspoloživ u sljedećem razdoblju iznosi 94.874 kn. On se sastoji od viška prihoda i primitaka prenesenog iz 2020. godine (50.138 kn) te je uvećan za višak prihoda i primitaka za ovo obračunsko razdoblje (44.736 kn). Struktura viška prihoda i primitaka po aktivnostima i izvorima je slijedeća:

- 37.866 kn odnosi se na tekuće pomoći od EU sredstava

- 766 kn je višak koji se treba utrošiti za rad ŽSV građevinara

- 119.271 kn je preostalo od vlastitih prihoda koji će se utrošiti za nabavu opreme i sitnog inventara, za isplate po Ugovoru o djelu djelatnicima koji rade u obrazovanju odraslih te za tekuće i investiciono održavanje

- metodološkog manjka od 63.029 kn jer nam Istarska županija nije doznačila sredstva za naknadu prijevoza i energenata za prosinac 2021. već će to izvršiti u narednom periodu, od MZO za isplate po sudskim presudama i za testiranje zaposlenika na Covid te od EU projekta RCK Zadar.

**Bilješke uz obrazac BIL**

- **AOP 002** - Ukupna vrijednost nefinancijske imovine na dan 31.12. 2021. se smanjila za 103.997 kn budući da je ispravak vrijednosti imovine i rashod bio veći nego novo nabavljena imovina. U protekloj godini izvršili smo nabavu postrojenja i opreme u iznosu od 24.912 kn, knjiga za 6.458 kn te sitnog inventara u iznosu od 31.264 kn.

- **AOP 067** - Novac na računu je smanjen za 34,7 % u odnosu na stanje 1.1.2021. godine. Razlog tome su utrošena sredstva od EU projekta za koje je novac doznačen u 2020. godini.

- **AOP 081** - Ostala potraživanja su povećana za 12.226 kn a to se najvećim dijelom odnosi na potraživanja za bolovanja preko 42 dana jer nije izvršena kompenzacija za naše potraživanje prema HZZO.

- **AOP 141** - Kod potraživanja za prihode poslovanja došlo je do znatnog smanjenja budući da je proveden postupak ispravka vrijednosti potraživanja po stopi od 100% za jednog zakupca koji nije podmirio svoje dugovanje više od tri godine.

- **AOP 165** - Rashodi budućih razdoblja odnose se na kontinuirane rashode za zaposlene - plaća za 12.2021. godine te za sredstva koja su utrošena krajem 2021. godine a biti će nam doznačena u 2022. godini.

- **AOP 169** - U odnosu na prethodnu godinu obveze su smanjene te iznose 106.165 kn a njihova struktura je slijedeća:

- obveze za zaposlene (konto 231) 397.339

- obveze za materijalne rashode (konto 232) 46.288

- ostale tekuće obveze (konto 239) 18.167

- odgođeno plaćanje rashoda (konto 291) 1.444

- **AOP 182** - Ostale tekuće obveze smanjene su 77,5% zato što smo trebali, temeljem zakonski propisa, neutrošena sredstva koja smo dobili u proteklom razdoblju kao partneri u EU projektima evidentirati na prihode a bila su evidentirana kao obaveza za EU predujmove.

- **AOP 240** - Nakon konačnog obračuna prihoda i rashoda za 2021. godinu utvrđen je višak prihoda poslovanja u iznosu od 94.874 kn. On se sastoji od prenesenog viška prihoda iz 2020. u iznosu od 85.822 kn koji je umanjen u ovoj godini za 2020. godinu za 35.684 kn te uvećan za ostvareni višak 2021. godine u visini od 44.736 kn.

- **AOP 253** - Izvanbilančni zapisi na dan 1.1.2021. godine odnose se na opremu koju smo dobili u prethodnom razdoblju od MZO temeljem dva projekta i jednog sudskog spora dok se povećanje od 30% odnosi na 5 sudskih sporova u tijeku.

**Obvezne Bilješke uz bilancu**

U 2021. godini nismo imali poslovne događaje vezano za ugovorne odnose i slično koji uz ispunjenje određenih uvjeta mogu postati obveza ili imovina ali smo imali, osim jednog sudskog spora u tijeku iz 2020. godine još pet novih iz 2021. godine a odnose se na tužbe djelatnika jer nije isplaćivan dodatak temeljem sklopljenog Sporazuma o osnovici za plaće u javnim službama i to za period 12.2015. do 1.2017 godine.

Iznos sudskog spora od 41.147 se sastoji od glavnice, doprinosa iz plaće i na plaću, zateznih kamata, sudskih pristojbi i sudskih troškova.

**Bilješke uz obrazac P-VRIO**

Tijekom 2021. godine Istarska županija je financirala i izvršila plaćanje naloga na žiro-račune izvoditelja za rashode projektne dokumentacije u iznosu od 24.082 kune.

**Bilješke uz obrazac RAS-funkcijski**

- **AOP 110** - Ukupni rashodi ostvareni u tekućoj godini povećani su u odnosu na prethodnu godinu za 14% jer je više utrošeno za plaće i naknade troškova zaposlenima a ujedno su smanjeni rashodi za usluge.

U Puli, 31. 01. 2021.

Telefon za kontakt: 052/216-121

Osoba za kontaktiranje Odgovorna osoba

Nevenka Kontošić Dragan Radovanović, dipl.ing.